《钓台》
宋代·范师道

乾坤交泰重弥纶，当日岩陵道最淳。
大汉中兴得英主，先生高退作闲人。
滩头风月遗千古，台上纶杆寄一身。
今日病夫祠下过，独知疲懦长精神。

作者简介：（1005—1063）宋苏州吴县人，字贯之。范琪子。仁宗天圣九年进士。历起居舍人、同知谏院，迁兵部员外郎，兼侍御史。前后在言职，有闻即言，尝数奏枢密副使陈升之不当用，又奏数陈执中、王拱辰、李淑、王德用、程戡等罪。其言虽过，而仁宗每优容之。官终直龙图阁、知明州。